
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2919 

30 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του ανωτάτου αριθμού των επιτρεπόμε¬ 
νων κατ’ έτος ημερών για τις μετακινήσεις εκτός 
έδρας για εκτέλεση υπηρεσίας εντός και εκτός 
Επικράτειας του τακτικού προσωπικού του ΕΟΤ, 
των υπηρετούντων στον ΕΟΤ από άλλες υπηρεσί¬ 
ες, του προσωπικού ΕΟΤ με έμμισθη εντολή, του 
Προέδρου ΕΟΤ, των μελών του Δ.Σ. ΕΟΤ και των 
ειδικών συμβούλων και συνεργατών τους. 1 

Διαδικασία ηλεκτρονικής υποβολής αιτήσεων, δι- 
καιολογητικών και συνοδευτικών εγγράφων από 
υπόχρεα πρόσωπα ενώπιον του Γ.Ε.ΜΗ. και δια¬ 
χείρισης αυτών. Καθορισμός του ύψους και της δι¬ 
αδικασίας, των όρων είσπραξης και απόδοσης των 
τελών χορήγησης αντιγράφων και αποσπασμά¬ 
των, των παραστατικών καταβολής, της διαδικα¬ 
σίας ελέγχου τους, του τρόπου έκδοσης, θεώρη¬ 
σης και υπογραφής αντιγράφων, αποσπασμάτων 


των πράξεων και στοιχείων που εμφανίζονται στη 

μερίδα ή πιστοποιητικών από το Γ.Ε.ΜΗ. 2 

Λειτουργία Παραρτήματος Νηπιαγωγείου Δερβενι¬ 
ού Κορινθίας στον Πύργο Κορινθίας. 3 

Ανακατανομή θέσης ειδικευμένου γιατρού ΕΣΥ. 4 


ΑΠΟΦΑΣΕΙ Σ 

Αριθμ. 2/76747/0022 (1) 


Καθορισμός του ανωτάτου αριθμού των επιτρεπόμενων 
κατ’ έτος ημερών για τις μετακινήσεις εκτός έδρας 
για εκτέλεση υπηρεσίας εντός και εκτός Επικράτει¬ 
ας του τακτικού προσωπικού του ΕΟΤ, των υπηρε¬ 
τούντων στον ΕΟΤ από άλλες υπηρεσίες, του προ¬ 
σωπικού ΕΟΤ με έμμισθη εντολή, του Προέδρου ΕΟΤ, 
των μελών του Δ.Σ. ΕΟΤ και των ειδικών συμβούλων 
και συνεργατών τους. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΤΟΥΡΙΣΜΟΥ 

Έχοντας υπόψη: 

1. Τις διατάξεις της παρ. 3 του άρθρου 2 του Ν. 2685/ 
1999 (ΦΕΚ 35/Α') «Κάλυψη δαπανών μετακινουμένων 
υπαλλήλων εντός και εκτός της επικράτειας και άλλες 
διατάξεις», όπως τροποποιήθηκε και ισχύει. 


2. Τις διατάξεις των άρθρων 2 και 4 του Ν. 3270/2004 
«Αρμοδιότητες του Υπουργείου Τουριστικής Ανάπτυξης» 
(ΦΕΚ 187/Α'), όπως ισχύουν. 

3. Το Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια και άλλες διατάξεις» 
(ΦΕΚ 112/Α'). 

4. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του Π.Δ. 63/2005 
(ΦΕΚ 98/Α'). 

5. Το Π.Δ. 343/2001 «Οργανισμός Διάρθρωσης Υπηρε¬ 
σιών του Ελληνικού Οργανισμού Τουρισμού ΕΟΤ» (ΦΕΚ 
231/Α'). 

6. Τις διατάξεις του άρθρου 6 του Π.Δ. 85/2012 «Ίδρυση 
και μετονομασία Υπουργείων, μεταφορά και κατάργηση 
υπηρεσιών» (ΦΕΚ 141/Α'), όπως αντικαταστάθηκαν με τις 
διατάξεις του άρθρου 4 του Π.Δ. 98/2012 (ΦΕΚ 160/Α'). 

7. Το Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141/Α'). 

8. Την υπ’ αριθμ. Υ48/9-7-2012 απόφαση Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Σταϊκούρα» (ΦΕΚ 2105/Β'). 

9. Το υπ’ αριθμ. 501786/23.9.2014 έγγραφο του ΕΟΤ 
(Α.Π. Υπ. Τουρ. 20075/24-09-2014) για τον προτεινόμενο 
ανώτατο αριθμό ημερών μετακινήσεων ανά κατηγορία, 
κλάδο και ειδικότητα, για την κάλυψη των δαπανών 
μετακίνησης εκτός έδρας των υπαλλήλων του ΕΟΤ, του 
Προέδρου του ΕΟΤ, των μελών του Δ.Σ. ΕΟΤ και των 
συνεργατών τους. 

10. Την υπ’ αριθμ. 509262/17.2.2014 (ορθή επανάληψη) 
(Α.Π. Υπ.Τουρ. 4840/24.2.2014) βεβαίωση δέσμευσης πί¬ 
στωσης της Διεύθυνσης Οικονομικών Υπηρεσιών του 
ΕΟΤ. 

11. Το γεγονός ότι από τις διατάξεις της παρούσας 
προκαλείται δαπάνη σε βάρος του κρατικού προϋπολο¬ 
γισμού ύψους περίπου 546.650,00 €, η οποία θα βαρύνει 
τις πιστώσεις του τακτικού προϋπολογισμού του ΕΟΤ 
και συγκεκριμένα τους κωδικούς 0711, 0721, 0731, 0732, 
0771, 0772, 0781, 0782, 9817 και 9818, για το έτος 2014 
και για κάθε ένα από τα επόμενα έτη, αποφασίζουμε: 

Καθορίζουμε τον ανώτατο αριθμό των επιτρεπόμε¬ 
νων ημερών μετακινήσεων εκτός έδρας για εκτέλεση 
υπηρεσίας εντός και εκτός Επικράτειας του τακτικού 

προσωπικού του ΕΟΤ, των υπηρετούντων στον ΕΟΤ 
από άλλες υπηρεσίες, του προσωπικού ΕΟΤ με έμμισθη 
εντολή, του Προέδρου ΕΟΤ, των μελών του Δ.Σ. ΕΟΤ και 
των ειδικών συμβούλων και συνεργατών τους, για το 
έτος 2014 και για κάθε ένα από τα επόμενα έτη, όπως 
αναλυτικά περιγράφονται στον πίνακα που ακολουθεί. 
Ο ανώτατος αριθμός των επιτρεπόμενων ημερών με¬ 
τακινήσεων ανά άτομο κατά μήνα ορίζεται σε πέντε (5) 
ημέρες με δυνατότητα συμψηφισμού μέχρι (10) ημέρες 
ανά μήνα και εντός των προβλεπόμενων με την παρού¬ 
σα απόφαση ημερών. 


Α. Τακτικό Προσωπικό του ΕΟΤ 

Κατηγορία 

Εκπαίδευσης 

Σχέση 

εργασίας 

Κλάδος/ 

ειδικότητα 

Ανώτατος 
αριθμός 
ημερών 
μετακινήσεων 
κατ’ έτος 

ΠΕ 

Μ.Υ. 

ΠΕΙ Διοικητικού 
Οικονομικού 

60 

ΠΕ 

Μ.Υ. 

ΠΕ2 Μηχανικών/ 
Αρχιτεκτόνων 

60 

ΠΕ 

Μ.Υ. 

ΠΕ3 Πληροφορικής 

60 

ΠΕ 

Μ.Υ. 

ΠΕ4 Μεταφραστών 

60 

ΠΕ 

Μ.Υ. 

ΠΕ7 

40 

ΠΕ 

ΙΔΑΧ 

ΠΕ Διοικητικού 
Οικονομικού 

60 

ΠΕ 

ΙΔΑΧ 

ΠΕ Τεχνικών 

60 

ΓΙΕ 

ΙΔΑΧ 

ΠΕ Λοιπών 
Πτυχιούχων 

60 

ΠΕ 

ΙΔΑΧ 

ΠΕ 

Δημοσιογράφων 

40 

ΤΕ 

Μ.Υ. 

ΤΕ1 Διοικητικού - 
Οικονομικού 

60 

ΤΕ 

Μ.Υ. 

ΤΕ2 Τεχνολογικών 
Εφαρμογών 

60 

ΤΕ 

Μ.Υ. 

ΤΕ3 Τουριστικών 
Επαγγελμάτων 

60 

ΤΕ 

Μ.Υ. 

ΤΕ5 

Βιβλιοθηκονόμων 

40 

ΤΕ 

Μ.Υ. 

ΤΕ Πληροφορικής 

60 

ΤΕ 

ΙΔΑΧ 

ΤΕ Διοικητικού - 
Λογιστικού 

60 

ΤΕ 

ΙΔΑΧ 

ΤΕ Τουριστικών 
Επαγγελμάτων 

60 

ΤΕ 

ΙΔΑΧ 

ΤΕ Τεχνολογικών 
εφαρμογών 

60 

ΔΕ 

Μ.Υ. 

ΔΕΙ Διοικητικών 

Γ ραμματέων 

60 

ΔΕ 

Μ.Υ. 

ΔΕ Οδηγών 
συντηρητών 

30 

ΔΕ 

Μ.Υ. 

ΔΕΗ/Υ 

60 

ΔΕ 

ΙΔΑΧ 

ΔΕ Διοικητικού 
Λογιστικού 

60 

ΔΕ 

ΙΔΑΧ 

ΔΕ Τεχνικών 

60 

ΔΕ 

ΙΔΑΧ 

ΔΕ Οδηγών 

60 

ΔΕ 

ΙΔΑΧ 

ΔΕ Η/Υ 

60 


Β. Υπηρετούντες στον ΕΟΤ από άλλες Υπηρεσίες 

Κατηγορία 

Εκπαίδευσης 

Σχέση 

εργασίας 

Κλάδος/ 

ειδικότητα 

Ανώτατος 
αριθμός 
ημερών 
μετακινήσεων 
κατ’ έτος 

ΠΕ 

Μ.Υ. 

ΠΕ 12 

Πληροφορικής 

60 

ΠΕ 

ΙΔΑΧ 

ΠΕ 

Δημοσιογράφων 

40 

ΓΙΕ 

ΙΔΑΧ 

ΔΕ Διοικητικών 

Γ ραμματέων 

60 


Γ. Προσωπικό ΕΟΤ με έμμισθη εντολή (Δικηγόροι, 
Νομικός Σύμβουλος, βοηθοί Νομικού Συμβούλου) 
Ανώτατος αριθμός ημερών μετακινήσεων κατ’ έτος 
60 


Δ. Πρόεδρος ΕΟΤ, Μέλη Δ.Σ. ΕΟΤ, 

Ειδικοί Σύμβουλοι και Συνεργάτες 

Ιδιότητα εργασίας στον 
ΕΟΤ 

Ανώτατος αριθμός 
ημερών μετακινήσεων 
κατ’ έτος 

Πρόεδρος Δ.Σ. ΕΟΤ 

60 

Μέλη Δ.Σ. ΕΟΤ 

60 

Ειδικός Σύμβουλος Γ.Γ. 
ΕΟΤ 

60 

Ειδικός Συνεργάτης Γ.Γ. 
ΕΟΤ 

60 

Ειδικός Σύμβουλος 
Προέδρου ΕΟΤ 

60 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 14 Οκτωβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΤΟΥΡΙΣΜΟΥ 

ΧΡΗΣΤΟΣ ΣΤΑΪΚΟΥΡΑΣ ΟΛΓΑ ΚΕΦΑΛΟΓΙΑΝΝΗ 
-♦- 

Αριθμ. Κ2-4946 (2) 

Διαδικασία ηλεκτρονικής υποβολής αιτήσεων, δικαιο- 
λογητικών και συνοδευτικών εγγράφων από υπό¬ 
χρεα πρόσωπα ενώπιον του Γ.Ε.ΜΗ. και διαχείρισης 
αυτών. Καθορισμός του ύψους και της διαδικασίας, 
των όρων είσπραξης και απόδοσης των τελών χο¬ 
ρήγησης αντιγράφων και αποσπασμάτων, των παρα¬ 
στατικών καταβολής, της διαδικασίας ελέγχου τους, 
του τρόπου έκδοσης, θεώρησης και υπογραφής αντι¬ 
γράφων, αποσπασμάτων των πράξεων και στοιχεί¬ 
ων που εμφανίζονται στη μερίδα ή πιστοποιητικών 
από το Γ.Ε.ΜΗ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις: 

Α. Του ν. 1558/1985 «Κυβέρνηση και Κυβερνητικά όργα¬ 
να» όπως τροποποιήθηκε και ισχύει (137 Α'). 

Β. Του ν. 2362/1995 «Περί δημοσίου λογιστικού ελέγχου 
των δαπανών του κράτους και άλλες διατάξεις», όπως 
τροποποιήθηκε και ισχύει (247 Α'). 

Γ. Του ν. 2472/1997 «Προστασία του ατόμου από την 
επεξεργασία δεδομένων προσωπικού χαρακτήρα» (Α' 50). 

Δ. Του ν. 2690/1999 «Κύρωση του Κώδικα Διοικητικής 
Διαδικασίας και άλλες διατάξεις», όπως ισχύει (45 Α'). 

Ε. Του ν. 3419/2005 «Γενικό Εμπορικό Μητρώο (Γ.Ε.ΜΗ.) 
και Εκσυγχρονισμός της Επιμελητηριακής Νομοθεσίας» 
(297 Α'), όπως έχει τροποποιηθεί και ισχύει και ειδικό¬ 
τερα των άρθρων 4, 7 και 8 αυτού. 

ΣΤ. Του ν. 3471/2006 «Προστασία δεδομένων προσω¬ 
πικού χαρακτήρα και της ιδιωτικής ζωής στον τομέα 
των ηλεκτρονικών επικοινωνιών και τροποποίηση του 
ν. 2472/1997» (Α' 133). 

Ζ. Του ν. 3871/2010 «Δημοσιονομική διαχείριση και ευ¬ 
θύνη» (141 Α). 

Η. Του ν. 3979/2011 «Για την ηλεκτρονική διακυβέρνηση 
και λοιπές διατάξεις» (Α' 138). 

Θ. Του ν.δ. 356/1974 «Περί Κώδικος εισπράξεως δημο¬ 
σίων εσόδων (ΚΕΔΕ)» (90 Α'). 

1. Του π.δ. 397/1988 «Οργανισμός του Υπουργείου Εμπο¬ 
ρίου 11 όπως τροποποιήθηκε και ισχύει (185 Α'). 

ΙΑ. Του π.δ/τος 150/2001 «Προσαρμογή στην Οδηγία 
99/93/ΕΚ του Ευρωπαϊκού Κοινοβουλίου και του Συμβου¬ 
λίου σχετικά με το κοινοτικό πλαίσιο για ηλεκτρονικές 
υπογραφές» (Α' 125). 

ΙΒ. Του π.δ. 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά όργανα» (98 Α'). 

ΙΓ. Του Π.Δ. 89/2014 (134 Α') «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών.». 

ΙΔ. Του Π.Δ. 87/2012 (142 Α') «Διορισμός Υφυπουργών». 

ΙΕ. Της υπ’ αριθμ. ΥΠΟΙΚ07927/19-09-2012 κοινής από¬ 
φασης του Πρωθυπουργού και του Υπουργού Οικονομι¬ 
κών (2574/Β') «Ανάθεση αρμοδιοτήτων στο Υφυπουργό 
Οικονομικών Γεώργιο Μαυραγάνη». 

ΙΣΤ. Της με αριθμ. 34658/4-7-2014 απόφασης του Πρω¬ 
θυπουργού και του Υπουργού Ανάπτυξης και Ανταγω¬ 
νιστικότητας «Ανάθεση αρμοδιοτήτων στους Υφυπουρ¬ 
γούς Ανάπτυξης και Ανταγωνιστικότητας» (1825 Β'). 

ΙΖ. Της υπ’ αριθμ. ΠΟΑ 1163/2013 απόφασης του Υφυ¬ 
πουργού Οικονομικών «Όροι και διαδικασία είσπραξης - 
επιστροφής για την εφαρμογή του ηλεκτρονικού πα¬ 
ράβολου» (1675 Β'). 

ΙΗ. Της υπ’ αριθμ. Κ1-802/2011 κοινής υπουργικής από¬ 
φασης των Υπουργών Εσωτερικών, Αποκέντρωσης και 
Ηλεκτρονικής Διακυβέρνησης - Οικονομικών - Οικονο¬ 
μίας, Ανταγωνιστικότητας και Ναυτιλίας - Εργασίας και 
Κοινωνικής Ασφάλισης - Δικαιοσύνης, Διαφάνειας και 
Ανθρωπίνων Δικαιωμάτων «Καθορισμός διαδικασιών, 
προϋποθέσεων, τεχνικών λεπτομερειών και λοιπών θε¬ 
μάτων σχετικά με την λειτουργία των υπηρεσιών μιας 
στάσης για τη σύσταση Εταιρειών» (470 Β'). 

2. Το γεγονός ότι από τις διατάξεις της παρούσας 
δεν προκύπτει δαπάνη για τον κρατικό προϋπολογισμό, 
αποφασίζουμε: 

Άρθρο 1 
Ορισμοί 

Γ ια τους σκοπούς της παρούσης ισχύουν οι εξής ορισμοί: 

α. Ενδιαφερόμενος: Κάθε φυσικό ή νομικό πρόσωπο 
το οποίο ζητά την έκδοση πιστοποιητικών ή/και την 


χορήγηση αντιγράφων ή αποσπασμάτων από την κατά 
περίπτωση αρμόδια Υπηρεσία Γενικού Εμπορικού Μη¬ 
τρώου (Γ.Ε.ΜΗ.). Ο ενδιαφερόμενος δεν απαιτείται να 
αποδεικνύει ειδικό έννομο συμφέρον για τη χορήγηση 
αντιγράφου ή αποσπάσματος παρά μόνο στις περιπτώ¬ 
σεις που ρητά ορίζεται από την σχετική νομοθεσία. 

β. Κεντρική Υπηρεσία Γ.Ε.ΜΗ. (Κ.Υ.Γ.Ε.ΜΗ.): Η Κεντρική 
Υπηρεσία Γ.Ε.ΜΗ. της Κεντρικής Ένωσης Επιμελητηρίων 
Ελλάδος (εφεξής Κ.Ε.Ε.) της παρ. 1 του άρθρου 2 του 
ν. 3419/2005. 

γ. Πιστοποιητικά και αντίγραφα: Πιστοποιητικά, βε¬ 
βαιώσεις, αντίγραφα και αποσπάσματα πράξεων και 
στοιχείων που καταχωρίζονται/εμφανίζονται στη Με¬ 
ρίδα κάθε υπόχρεου εγγραφής στο Γ.Ε.ΜΗ. καθώς και 
των πράξεων και στοιχείων που τηρούνται στο φάκελο 
και δεν δημοσιεύονται στο «Δελτίο Εμπορικής Δημο¬ 
σιότητας». 

δ. Πιστοποιητικό ιστορικότητας: το πιστοποιητικό το 
οποίο αφορά στη βεβαίωση καταχώρισης ή μη καταχώ¬ 
ρισης πράξεων και στοιχείων που έχουν έννομα αποτε¬ 
λέσματα στο Μητρώο Ανωνύμων Εταιρειών, στο Μητρώο 
Εταιρειών Περιορισμένης Ευθύνης, στο Μητρώο και Βι¬ 
βλίο Εταιρειών ή στο Μητρώο Αστικών Συνεταιρισμών, 
από τις αρμόδιες για την τήρηση των Μητρώων αυτών 
αρχές (Γραμματείες των κατά τόπους Πρωτοδικείων 
και Ειρηνοδικείων και υπηρεσίες των Περιφερειών) προ 
της εγγραφής του υπόχρεου στο Γ.Ε.ΜΗ. δυνάμει των 
διατάξεων της Υπουργικής απόφασης Κ1-941/2012, εάν 
δεν έχει διενεργηθεί ανάκληση και διαβίβαση των δε¬ 
δομένων στην αρμόδια Υπηρεσία Γ.Ε.ΜΗ. σύμφωνα με 
τις διατάξεις της ίδιας Υπουργικής απόφασης (αμιγές 
πιστοποιητικό ιστορικότητας). Το αμιγές πιστοποιητικό 
ιστορικότητας έχει ισχύ στο διηνεκές. Εφόσον το ζητήσει 
ο ενδιαφερόμενος, το αμιγές πιστοποιητικό ιστορικό¬ 
τητας μπορεί να συμπληρώνεται και με τις μετά την 
εγγραφή του υπόχρεου στο Γ.Ε.ΜΗ. μεταβολές οπότε 
και καλείται πιστοποιητικό ιστορικότητας και μεταβολών. 

ε. Πιστοποιητικά για την έκδοση των οποίων απαι¬ 
τείται σύνθετη αναζήτηση εκτός του πληροφοριακού 
συστήματος (π/σ) του Γ.Ε.ΜΗ.: Πρόκειται για πιστοποι¬ 
ητικά που αφορούν σε έγγραφα, πράξεις ή στοιχεία τα 
οποία περιλαμβάνονται στο φυσικό φάκελο αλλά είτε 
δεν καταχωρίζονται είτε δεν εμφανίζονται στη Μερίδα 
του υπόχρεου εγγραφής στο Γ.Ε.ΜΗ. 

στ. Πράξεις και Στοιχεία που εμφανίζονται στη Μερίδα 
και μπορούν να δοθούν αντίγραφα και αποσπάσματα: 

Χορηγούνται χωρίς επίκληση ειδικού έννομου συμφέ¬ 
ροντος, αντίγραφα και αποσπάσματα των πράξεων και 
στοιχείων των εμπορικών εταιριών, ενώσεων προσώπων 
και υποκαταστημάτων που αναφέρονται στις περιπτώ¬ 
σεις ζ', η' και θ' της πρώτης παραγράφου του άρθρου 
1 του ν. 3419/2005 όπως έχει τροποποιηθεί και ισχύει, 
τα οποία υποβάλλονται σε εμπορική δημοσιότητα (δη- 
μοσιευτέα έγγραφα) και τηρούνται στο Φάκελο του 
υπόχρεου σε ηλεκτρονική μορφή, όπως ιδίως καταστα¬ 
τικά εταιριών, πρακτικά Διοικητικών Συμβουλίων Ανω¬ 
νύμων Εταιριών και ετήσιες οικονομικές καταστάσεις 
ανωνύμων εταιριών, εταιριών περιορισμένης ευθύνης 
και ιδιωτικών κεφαλαιουχικών εταιριών, με εξαίρεση 
τα πρακτικά των Γ ενικών Συνελεύσεων των Ανωνύμων 
Εταιριών. Ειδικά για τα τελευταία, δικαίωμα για λήψη 
αυτών έχει ο μέτοχος που έχει παρασταθεί στη Γ ενική 
Συνέλευση, όπως προκύπτει από το σχετικό πρακτικό. 

Δικαίωμα για λήψη πρακτικού Γενικής Συνέλευσης έχει 
επίσης, κατόπιν σχετικής εισαγγελικής παραγγελίας, 
και κάθε τρίτος ή μέτοχος που δεν παραστάθηκε στη 
συγκεκριμένη Γ ενική Συνέλευση, σύμφωνα με όσα ορί¬ 
ζονται στο άρθρο 7β παρ. 12 του κ.ν. 2190/1920. 

ζ. Υπηρεσία Γ.Ε.ΜΗ.: α) Οι Υπηρεσίες Γ.Ε.ΜΗ. των Επι¬ 
μελητηρίων (της παρ. 2 του άρθρου 2 του ν. 3419/2005), 
καθώς και β) Οι Διευθύνσεις Ανωνύμων Εταιρειών και 
Πίστεως και Ασφαλιστικών Επιχειρήσεων και Αναλογι- 
στικής της Γ ενικής Γ ραμματείας Εμπορίου του Υπουρ¬ 
γείου Ανάπτυξης και Ανταγωνιστικότητας ειδικά για τις 
ανώνυμες εταιρίες, ευρωπαϊκές εταιρίες, ευρωπαϊκές 
συνεταιριστικές εταιρίες και υποκαταστήματα των ανω¬ 
τέρω στην ημεδαπή των οποίων η εποπτεία ασκείται 
και το Μητρώο τηρείται από τις Διευθύνσεις αυτές. 

η. Υπόχρεος. Έχει την έννοια που αποδίδεται στον 
Ν. 3419/2005 και περιλαμβάνει για τις ανάγκες της πα¬ 
ρούσας κάθε φυσικό ή νομικό πρόσωπο το οποίο υπο- 
χρεούται σε υποβολή στο Γ.Ε.ΜΗ πράξεων και στοιχείων 
που καταχωρίζονται στο Γ.Ε.ΜΗ. 

θ. Σύστημα διαχείρισης πιστοποιητικών και αντιγρά¬ 
φων. Το διαδικτυακό πληροφοριακό σύστημα μέσω 
του οποίου υποβάλλονται ηλεκτρονικά αιτήσεις για 
χορήγηση πιστοποιητικών και αντιγράφων από τους 
ενδιαφερομένους και μέσω του οποίου ολοκληρώνεται 
η διαδικασία έκδοσης από τις Υπηρεσίες Γ.Ε.ΜΗ. και 
εκδίδονται ηλεκτρονικά τα αντίγραφα. 

ΜΕΡΟΣ ΠΡΩΤΟ 

ΔΙΑΔΙΚΑΣΙΑ ΗΛΕΚΤΡΟΝΙΚΗΣ ΥΠΟΒΟΛΗΣ, ΑΙΤΗΣΕΩΝ, 
ΔΙΚΑΙΟΛΟΓΗΤΙΚΩΝ, ΣΥΝΟΔΕΥΤΙΚΩΝ ΕΓΓΡΑΦΩΝ, 
ΕΤΑΙΡΙΚΩΝ ΠΡΑΞΕΩΝ ΚΑΙ ΗΛΕΚΤΡΟΝΙΚΗΣ 
ΚΑΤΑΒΟΛΗΣ ΤΕΛΟΥΣ ΚΑΤΑΧΩΡΙΣΗΣ 

Αρθρο 2 

Ηλεκτρονική αίτηση και λήψη ηλεκτρονικών κωδικών 
πρόσβασης από τους υπόχρεους 

1. Κάθε υπόχρεος που επιλέγει να υποβάλλει ηλε¬ 
κτρονικά στο Γ.Ε.ΜΗ. οποιοδήποτε έγγραφο, αίτηση ή 
στοιχείο, υποχρεούται να αιτηθεί ηλεκτρονικά μέσω του 
διαδικτυακού τόπου του Γ.Ε.ΜΗ.(\/ννννν.ΙουδίπθδδροΓΐ3ΐ.9ΐ') 
προς την Κ.Υ.Γ.Ε.ΜΗ. και να λάβει ηλεκτρονικό ζεύγος 
κωδικού χρήστη και κωδικού πρόσβασης (υεβιηβπΐθ και 
ρείδδννοΓά) το οποίο εκδίδεται και χορηγείται δωρεάν 
και αυτόματα, μέσω της εγγραφής του υπόχρεου στο 
σύστημα. Η αρχική πρόσβαση στο ηλεκτρονικό σύστημα 
Γ.Ε.ΜΗ. γίνεται μέσω του κωδικού πρόσβασης και κω¬ 
δικού χρήστη που κάθε υπόχρεος ήδη διαθέτει για την 
πρόσβαση στο ΤΑΧΙΒπθΙ ή σε άλλη διαδικτυακή πύλη 
του Δημοσίου, ώστε να επιβεβαιώνεται η ταυτότητα του 
υπόχρεου (αυθεντικοποίηση). 

2. Με τη λήψη ζεύγους κωδικών, ο υπόχρεος δηλώνει 
διεύθυνση ηλεκτρονικού ταχυδρομείου (θ-πΐ3ίΙ) στην 
οποία το Γ.Ε.ΜΗ δύναται να επικοινωνεί μαζί του και 
να του αποστέλλει κάθε τυχόν ειδοποίηση ή πράξη ή 
πληροφορία κατά τα οριζόμενα στον νόμο, με την προ¬ 
ϋπόθεση λήψης συναίνεσης του υπόχρεου που δίδεται 
με την γνωστοποίηση της ηλεκτρονικής του διεύθυνσης. 

Άρθρο 3 

Ηλεκτρονική υποβολή εγγράφων και στοιχείων εκ 
μέρους των υπόχρεων 

1. Κάθε υπόχρεος, ο οποίος, δυνάμει του άρθρου 2 της 


παρούσας, έχει λάβει από το Γ.Ε.ΜΗ. ηλεκτρονικό ζεύ¬ 
γος κωδικού χρήστη και κωδικού πρόσβασης (υεθίτίΒπιβ 
και ρβδδννοΓά) προβαίνει μέσω αυτών στην ηλεκτρονική 
υποβολή κάθε εγγράφου και στοιχείου που κατά νόμο 
οφείλει να υποβάλλει στο Γ.Ε.ΜΗ. 

2. Ειδικότερα, κάθε έγγραφο που υποβάλλεται ηλε¬ 
κτρονικά στο Γ.Ε.ΜΗ. καθίσταται με την υποβολή του 
μη επεξεργάσιμο από τον οποιονδήποτε. 

3. Την ευθύνη για την χρήση του ηλεκτρονικού ζεύγους 
κωδικού χρήστη και κωδικού πρόσβασης (υεθίτιαπίθ και 
ρ35δννοΓά) κάθε υπόχρεου, καθώς και την ευθύνη για την 
γνησιότητα και την ακρίβεια των στοιχείων και πληρο¬ 
φοριών των υποβαλλομένων ηλεκτρονικά εγγράφων στο 
Γ.Ε.ΜΗ. φέρουν τα πρόσωπα που νομίμως εκπροσωπούν 
τον υπόχρεο. Έναντι τρίτων δεν μπορεί να αντιταχθεί 
από τους υπόχρεους ασυμφωνία των υποβληθέντων 
ηλεκτρονικών εγγράφων με τα πρωτότυπα, εκτός αν 
αποδείξουν ότι οι τρίτοι γνώριζαν τα πρωτότυπα. 

Αρθρο 4 

Ηλεκτρονική διαβίβαση και διεκπεραίωση εγγράφων 
που καταχωρίσθηκαν ηλεκτρονικά στο Γ.Ε.ΜΗ. 

Η διαβίβαση και διεκπεραίωση κάθε αίτησης και των 
εγγράφων που τη συνοδεύουν, σε ψηφιακή μορφή, λαμβά¬ 
νει χώρα βάσει των οριζόμενων στο άρθρο 4 του Ν. 3419/ 
2005 μέσω του πληροφοριακού συστήματος του Γ.Ε.ΜΗ. 
στο οποίο έχουν πρόσβαση όλες οι κατά το νόμο εμπλε¬ 
κόμενες υπηρεσίες και φορείς, οι οποίοι το χρησιμοποι¬ 
ούν υποχρεωτικά στην περίπτωση ηλεκτρονικής υποβο¬ 
λής ή ηλεκτρονικής διαβίβασης αίτησης καταχώρισης. 
Για την πρόσβαση σε αυτό εκδίδεται και χορηγείται δω¬ 
ρεάν και αυτόματα από την Κ.Υ.Γ.Ε.ΜΗ. ηλεκτρονικό ζεύ¬ 
γος κωδικού χρήστη και κωδικού πρόσβασης (υεοιτίΒπΐθ 
και ραεεννοΓά) στο αρμόδιο προσωπικό των εμπλεκόμε¬ 
νων Υπηρεσιών, κατόπιν αίτησής τους η οποία θα πρέπει 
υποχρεωτικά να περιέχει τα στοιχεία των οριζομένων 
να διαχειρίζονται τους κωδικούς υπαλλήλων. Ρητά ορί¬ 
ζεται ότι ο Αριθμός Πρωτοκόλλου κάθε ηλεκτρονικής 
αίτησης που υποβάλλεται στο Γ.Ε.ΜΗ. δίδεται από το 
σύστημα αυτού, παραμένει μοναδικός και αναγράφεται 
καθ' όλη την πορεία διαχείρισης και διεκπεραίωσης της 
αίτησης από κάθε αρμόδιο φορέα εντός του πληροφο¬ 
ριακού συστήματος του Γ.Ε.ΜΗ. 

Αρθρο 5 

Ηλεκτρονική καταβολή τέλους καταχώρισης 

1. Το ανάλογο τέλος για κάθε ηλεκτρονική καταχώριση 
καταβάλλεται είτε με ηλεκτρονική κατάθεση από τον 
υπόχρεο στον τραπεζικό λογαριασμό της Κ.Υ.Γ.Ε.ΜΗ., 
είτε μέσω ηλεκτρονικών τραπεζικών υπηρεσιών ή μέσω 
πιστωτικής ή χρεωστικής κάρτας, είτε μέσω ηλεκτρονι¬ 
κού παράβολου όπως προβλέπεται στην ΠΟΑ 1163/2013 
(ΦΕΚ 1675 Β') όπως οι εν λόγω εναλλακτικές γνωστοποι¬ 
ούνται και είναι διαθέσιμες κάθε φορά στον διαδικτυακό 
τόπο του Γ.Ε.ΜΗ. 

2. Ειδικά για τους υπόχρεους των οποίων το Μητρώο 
τηρείται από τις Διευθύνσεις Ανωνύμων Εταιρειών και 
Πίστεως και Ασφαλιστικών Επιχειρήσεων και Αναλογι- 
στικής της Γ ενικής Γ ραμματείας Εμπορίου του Υπουρ¬ 
γείου Ανάπτυξης και Ανταγωνιστικότητας, τα τέλη απο¬ 
δίδονται εξ ολοκλήρου στον κρατικό προϋπολογισμό, 
και συγκεκριμένα στον Κωδικό Αριθμό Εσόδων (Κ.Α.Ε.) 
2339. 

3. Εξαιρούμενων των πληρωμών μέσω ηλεκτρονικού 
παράβολου, η διαχείριση της πληρωμής του τέλους και 
η απόδοση αυτού γίνεται από την Κ.Ε.Ε. Η απόδοση 
γίνεται με χρέωση του τραπεζικού λογαριασμού που 
τηρεί η Κ.Ε.Ε. και πίστωση του τραπεζικού λογαριασμού 
των δικαιούχων με ηλεκτρονικά μέσα. Η Κ.Υ.Γ.Ε.ΜΗ. απο¬ 
στέλλει ηλεκτρονικά προς τους δικαιούχους τριμηνιαίες 
εκκαθαριστικές συγκεντρωτικές καταστάσεις στις οποί¬ 
ες περιγράφονται αναλυτικά τα εισπραχθέντα ποσά, η 
ημερομηνία είσπραξης, καθώς και ο αριθμός Γ.Ε.ΜΗ. και 
ο Α.Φ.Μ. του υπόχρεου. 

ΜΕΡΟΣ ΔΕΥΤΕΡΟ 

ΔΙΑΔΙΚΑΣΙΕΣ ΗΛΕΚΤΡΟΝΙΚΗΣ ΑΙΤΗΣΗΣ ΚΑΙ ΛΗΨΗΣ 
ΠΙΣΤΟΠΟΙΗΤΙΚΩΝ, ΑΝΤΙΓΡΑΦΩΝ ΚΑΙ ΑΠΟΣΠΑΣΜΑΤΩΝ. 

ΤΕΛΗ ΧΟΡΗΓΗΣΗΣ ΚΑΙ ΗΛΕΚΤΡΟΝΙΚΗ ΚΑΤΑΒΟΛΗ 
ΑΥΤΩΝ 

Άρθρο 6 

Διαδικασία ηλεκτρονικής αίτησης 

1. Ο ενδιαφερόμενος εγγράφεται στο σύστημα δι¬ 
αχείρισης πιστοποιητικών και αντιγράφων μέσω του 
διαδικτυακού τόπου του Γ.Ε.ΜΗ. (νννννν.όυείηθεεροΓίαΙ.ρΓ). 
Η εγγραφή γίνεται άπαξ με αίτηση του ενδιαφερο¬ 
μένου. Στο όνομα του ενδιαφερομένου δημιουργείται 
προσωπικός λογαριασμός στο σύστημα διαχείρισης 
πιστοποιητικών και αντιγράφων. Στον ενδιαφερόμενο 
χορηγείται μέσω του συστήματος κωδικό όνομα χρήστη 
και κωδικός πρόσβασης ο οποίος μπορεί να χρησιμοποι¬ 
ηθεί σε κάθε αίτηση του ενδιαφερομένου για χορήγηση 
πιστοποιητικών και αντιγράφων. 

2. Ειδικά όταν ο ενδιαφερόμενος είναι υπόχρεος, χρη¬ 
σιμοποιεί για την δημιουργία προσωπικού λογαριασμού 
στο σύστημα διαχείρισης πιστοποιητικών και αντιγρά¬ 
φων το ζεύγος κωδικών πρόσβασης και χρήστη που έχει 
λάβει βάσει του Αρθρου 2 της παρούσας. 

3. Ειδικά όταν ο ενδιαφερόμενος δεν είναι υπόχρε¬ 
ος, προκειμένου για τη δημιουργία προσωπικού λογα¬ 
ριασμού στο σύστημα διαχείρισης πιστοποιητικών και 
αντιγράφων τα στοιχεία τα οποία υποχρεωτικά κατα¬ 
χωρίζει είναι τα στοιχεία ταυτότητας ή διαβατηρίου 
(ήτοι ονοματεπώνυμο, πατρώνυμο και Αριθμό Δελτίου 
Ταυτότητας ή Διαβατηρίου) καθώς και έγκυρη διεύθυν¬ 
ση ηλεκτρονικού ταχυδρομείου. 

4. Σε κάθε νέα αίτηση για χορήγηση πιστοποιητικών 
και αντιγράφων, ο ενδιαφερόμενος 

4.1 αναζητά τον υπόχρεο εγγραφής για τον όποιο 
επιθυμεί τη χορήγηση πιστοποιητικού ή αντιγράφου. 

4.2 επιλέγει το είδος των αντιγράφων και πιστοποιη¬ 
τικών που επιθυμεί να του χορηγηθούν από τους αντί¬ 
στοιχους πίνακες και τον αριθμό αυτών που επιθυμεί 
βάσει των δικαιωμάτων του 

4.3 σημειώνει εάν επιθυμεί ταχυδρομική αποστολή του 
πιστοποιητικού ή του αντιγράφου, οπότε και δηλώνει 
πέραν των οριζομένων στην παρ. 3 του παρόντος άρ¬ 
θρου και έγκυρη ταχυδρομική διεύθυνση αποστολής. 

4.4 Στην περίπτωση που υποβάλλεται αίτημα για 
την χορήγηση πρακτικού Γενικής Συνέλευσης είτε από 
παραστάντα στην Γενική Συνέλευση μέτοχο είτε σε 
οποιαδήποτε άλλη περίπτωση με την επίκληση έννομου 
συμφέροντος (όπως ορίζεται στο άρθρο 1 περ. στ της 
παρούσας) η σχετική αίτηση δεν υποβάλλεται ηλεκτρο¬ 
νικά αλλά ενώπιον της αρμόδιας για την τήρηση του 


φακέλου της ανώνυμης εταιρίας Υπηρεσίας Γ.Ε.ΜΗ. μαζί 
με τα έγγραφα που αποδεικνύουν κατά περίπτωση το 
ειδικό έννομο συμφέρον. 

5. Το σύστημα επιστρέφει αυτόματα επιβεβαίωση 
λήψης της αίτησης και υπολογισμό του κόστους των 
αιτηθέντων. 

6. Ο ενδιαφερόμενος πραγματοποιεί την ηλεκτρονι¬ 
κή πληρωμή των τελών όπως αυτά προβλέπονται στο 
άρθρο 10 της παρούσας και παραλαμβάνει ηλεκτρονικά 
τον αριθμό πρωτοκόλλου της αίτησής του. 

7. Η διαδικασία ολοκληρώνεται ηλεκτρονικά με την 
αποστολή απάντησης από την Υπηρεσία Γ.Ε.ΜΗ. Ο χρό¬ 
νος ολοκλήρωσης δεν μπορεί να ξεπερνά τις 10 ημέρες 
που προβλέπονται από την παρ. 4 του άρθρου 4 του 
Κώδικα Διοικητικής Διαδικασίας (ν. 2690/1999 - ΦΕΚ 
45Α71999) με την επιφύλαξη ειδικότερων διατάξεων. 

7.1. Σε περίπτωση που ο ενδιαφερόμενος έχει επιλέξει 
την ταχυδρομική αποστολή ενημερώνεται με μήνυμα 
ηλεκτρονικού ταχυδρομείου την ημέρα της ταχυδρό¬ 
μησης του αντιγράφου ή του πιστοποιητικού. 

7.2. Σε περίπτωση που ο ενδιαφερόμενος δεν έχει 
επιλέξει την ταχυδρομική αποστολή, η διαδικασία ολο¬ 
κληρώνεται ηλεκτρονικά με την αποστολή απάντησης 
από την Υπηρεσία Γ.Ε.ΜΗ., για την ηλεκτρονική λήψη 
εκ μέρους του των εκδοθέντων αντιγράφων ή πιστο¬ 
ποιητικών. Η απάντηση της Υπηρεσίας Γ.Ε.ΜΗ. πρέπει 
να είναι μέσα στα χρονικά όρια που αναφέρονται στην 
ανωτέρω επιβεβαίωση αίτησης. 

Άρθρο 7 

Αρμοδιότητες Υπηρεσιών Γ.Ε.ΜΗ. 

1. Οι Υπηρεσίες Γ.Ε.ΜΗ. μπορούν να χορηγούν σε ψη¬ 
φιακή μορφή κάθε είδους πιστοποιητικά, βεβαιώσεις ή 
άλλα έγγραφα κατόπιν αιτήσεως. 

2. Κατόπιν αιτήσεως του ενδιαφερομένου, η αρμόδια 
για την χορήγηση Υπηρεσία Γ.Ε.ΜΗ.: 

α. Υποδέχεται τις απαιτούμενες πληροφορίες που 
διασφαλίζουν την πληρότητα της επιχειρούμενης κα¬ 
τάθεσης. 

β. Δημιουργεί το αιτηθέν πιστοποιητικό, όπου αυτό 
είναι δυνατόν από έτοιμα πρότυπα του πληροφοριακού 
συστήματος. Η συμπλήρωση του πιστοποιητικού γίνεται 
αυτόματα με στοιχεία από τη βάση δεδομένων του 
Γ.Ε.ΜΗ. Ειδικά στις περιπτώσεις που η χορήγηση του 
πιστοποιητικού ή του αντιγράφου δε μπορεί να γίνει 
αυτόματα βάσει στοιχείων ήδη καταχωρισμένων στο 
πληροφοριακό σύστημα του Γ.Ε.ΜΗ. αλλά απαιτείται 
σύνθετη αναζήτηση στοιχείων εκτός αυτού, η αρμόδια 
Υπηρεσία Γ.Ε.ΜΗ. τα συμπληρώνει από το περιεχόμενο 
του Φακέλου ή, όπου χρειάζεται, επικοινωνεί αμελλη¬ 
τί με τις κατά περίπτωση αρμόδιες άλλες Υπηρεσίες 
προκειμένου να συγκεντρωθούν τα απαραίτητα αυτά 
στοιχεία. Στην περίπτωση αυτή, η προθεσμία έκδοσης 
του πιστοποιητικού ή του αντιγράφου που προβλέπε- 
ται στην παρ. 7 του άρθρου 6 της παρούσας εκκινεί 
από την απάντηση των εμπλεκομένων αρμοδίων άλλων 
Υπηρεσιών. 

γ. Αποστέλλει το αιτηθέν έγγραφο σε ψηφιακή μορφή 
υπογεγραμμένο με προηγμένη ψηφιακή υπογραφή. Η 
εκτύπωση του πιστοποιητικού, που αποστέλλεται από 
την Υπηρεσία Γ.Ε.ΜΗ. και φέρει προηγμένη ψηφιακή 
υπογραφή, λογίζεται ως επίσημο αντίγραφο. 

δ. Ενημερώνει τον ενδιαφερόμενο μέσω του συστή¬ 
ματος ότι το πιστοποιητικό είναι έτοιμο για παραλα¬ 
βή. Σε περίπτωση που ο ενδιαφερόμενος έχει ζητήσει 
ταχυδρομική αποστολή, η Υπηρεσία Γ.Ε.ΜΗ. αναρτά 
στο λογαριασμό του ενημέρωση για την έκδοση του 
πιστοποιητικού ή αντιγράφου κάνοντας μνεία της ημε¬ 
ρομηνίας ταχυδρόμησης. 

Άρθρο 8 

Αυτόματη ενημέρωση 

1. Ο ενδιαφερόμενος μπορεί να παρακολουθεί την 
πορεία της έκδοσης του πιστοποιητικού ή του αντιγρά¬ 
φου που έχει αιτηθεί μέσω του λογαριασμού του στο 
σύστημα διαχείρισης πιστοποιητικών και αντιγράφων. 

2. Εάν προκληθεί τεχνικό σφάλμα κατά τη ροή της 
ηλεκτρονικής υποβολής αίτησης, το σύστημα ενημερώνει 
αυτόματα τον ενδιαφερόμενο ότι δεν είναι εφικτή η ολο¬ 
κλήρωση της διαδικασίας και πρέπει να την επιχειρήσει 
εκ νέου με το ίδιο περιεχόμενο και ατελώς, αν το επιθυμεί 

Άρθρο 9 

Τήρηση ηλεκτρονικού αρχείου 

1. Η Κ.Υ.Γ.Ε.ΜΗ. τηρεί για διάστημα πέντε (5) ετών 
ηλεκτρονικό αρχείο των αιτήσεων για χορήγηση πιστο¬ 
ποιητικών και αντιγράφων, των εκδοθέντων πιστοποιη¬ 
τικών και αντιγράφων και των σχετικών πληρωμών. Το 
αρχείο αυτό τηρείται από την Κ.Υ.Γ.Ε.ΜΗ. σε επίπεδο 
Υπηρεσιών Γ.Ε.ΜΗ. 

2. Η αναζήτηση των πληροφοριών από το ηλεκτρο¬ 
νικό αρχείο πραγματοποιείται κατά βάση με τη χρήση 
αριθμητικού ευρετηρίου των αριθμών πρωτοκόλλου αι¬ 
τήσεων, αριθμητικού ευρετηρίου των αριθμών Γ.Ε.ΜΗ. 
των επιχειρήσεων και αριθμητικού ευρετηρίου των ΑΦΜ 
των ενδιαφερομένων. 

3. Τα τηρούμενα ηλεκτρονικά αρχεία πρέπει να πληρούν 
τους όρους και προϋποθέσεις ασφαλείας και να εγγυώ- 
νται ιδίως την ακεραιότητα, αυθεντικότητα, εμπιστευτι¬ 
κότητα, και την ποιότητα των εγγράφων, καθώς και των 
δεδομένων και πληροφοριών που περιέχονται σε αυτά. 

Άρθρο 10 

Ανταποδοτικά τέλη χορήγησης πιστοποιητικών και 
αντιγράφων 

1. Στην περίπτωση έκδοσης πιστοποιητικών και αντι¬ 
γράφων εκ των περιλαμβανομένων στα πρότυπα του 
συστήματος διαχείρισης πιστοποιητικών και αντιγρά¬ 
φων για τα οποία δεν απαιτείται σύνθετη αναζήτηση 
στοιχείων εκτός του πληροφοριακού συστήματος του 
Γ.Ε.ΜΗ., καθώς και του πιστοποιητικού ιστορικότητας 
και μεταβολών, το ανταποδοτικό τέλος ορίζεται στα 
πέντε (5) ευρώ. Στην περίπτωση που ο ενδιαφερόμενος 
ζητήσει ταχυδρομική αποστολή των αντιγράφων, το 
ανωτέρω τέλος χορήγησης ευρώ πέντε (5) ευρώ προ¬ 
σαυξάνεται με τρία (3) ευρώ προκειμένου να καλυφθεί 
το κόστος των ταχυδρομικών τελών εσωτερικού. Αν η 
αποστολή γίνεται εκτός Ελλάδος, το τέλος προσαυξά¬ 
νεται κατά δεκατέσσερα (14) ευρώ. 

2. Στην περίπτωση έκδοσης πιστοποιητικών και αντι¬ 
γράφων για τα οποία απαιτείται σύνθετη αναζήτηση 
στοιχείων εκτός του πληροφοριακού συστήματος του 
Γ.Ε.ΜΗ., καθώς και του αμιγούς πιστοποιητικού ιστορι¬ 
κότητας, το ανταποδοτικό τέλος ορίζεται στα δέκα (10) 
ευρώ. Στην περίπτωση που ο ενδιαφερόμενος ζητήσει 
ταχυδρομική αποστολή των αντιγράφων, το ανωτέρω 


τέλος χορήγησης των δέκα (10) ευρώ προσαυξάνεται 
με τρία (3) ευρώ προκειμένου να καλυφθεί το κόστος 
των ταχυδρομικών τελών εσωτερικού. Αν η αποστολή 
γίνεται εκτός Ελλάδος, το τέλος προσαυξάνεται κατά 
δεκατέσσερα (14) ευρώ. 

3. Το ανάλογο τέλος για κάθε χορήγηση πιστοποιητι¬ 
κών, αντιγράφων και αποσπασμάτων καταβάλλεται από 
τον ενδιαφερόμενο είτε με ηλεκτρονική κατάθεση στον 
τραπεζικό λογαριασμό της Κ.Ε.Ε, μέσω ηλεκτρονικών 
τραπεζικών υπηρεσιών ή μέσω πιστωτικής ή χρεωστι¬ 
κής κάρτας, είτε μέσω ηλεκτρονικού παράβολου όπως 
προβλέπεται στην ΠΟΑ 1163/2013 (ΦΕΚ 1675 Β') όπως οι 
εν λόγω εναλλακτικές γνωστοποιούνται και είναι δια¬ 
θέσιμες κάθε φορά στον διαδικτυακό τόπο του Γ.Ε.ΜΗ. 

4. Τα τέλη έκδοσης αντιγράφων και πιστοποιητικών 
αποδίδονται κατά 50% στην κατά περίπτωση αρμόδια 
Υπηρεσία Γ.Ε.ΜΗ. και κατά 50% στην Κ.Υ.Γ.Ε.ΜΗ. Στην 
περίπτωση έκδοσης πιστοποιητικών και αντιγράφων 
για τα οποία απαιτείται σύνθετη αναζήτηση στοιχείων 
εκτός του πληροφοριακού συστήματος του Γ.Ε.ΜΗ., κα¬ 
θώς και του αμιγούς πιστοποιητικού ιστορικότητας, το 
τέλος αποδίδεται εξ ολοκλήρου στην αρμόδια Υπηρεσία 
Γ.Ε.Μ.Η. Εξαιρουμένων των πληρωμών μέσω ηλεκτρονι¬ 
κού παράβολου, η διαχείριση της πληρωμής του τέλους 
και η απόδοση αυτού γίνεται από την Κ.Ε.Ε. Η απόδοση 
γίνεται με χρέωση του τραπεζικού λογαριασμού που 
τηρεί η Κ.Ε.Ε. και πίστωση του τραπεζικού λογαριασμού 
των δικαιούχων με ηλεκτρονικά μέσα. Η Κ.Υ.Γ.Ε.ΜΗ. απο¬ 
στέλλει ηλεκτρονικά προς τους δικαιούχους τριμηνιαίες 
συγκεντρωτικές καταστάσεις στις οποίες περιγράφο- 
νται αναλυτικά τα εισπραχθέντα ποσά, η ημερομηνία 
είσπραξης, καθώς και ο Α.Φ.Μ. του καταβάλλοντος, εφό¬ 
σον έχει δηλωθεί. 

5. Ειδικά για τις Διευθύνσεις Ανωνύμων Εταιρειών και 
Πίστεως και Ασφαλιστικών Επιχειρήσεων και Αναλογι- 
στικής της Γενικής Γραμματείας Εμπορίου του Υπουρ¬ 
γείου Ανάπτυξης και Ανταγωνιστικότητας, τα τέλη απο¬ 
δίδονται εξ ολοκλήρου στον κρατικό προϋπολογισμό 
και συγκεκριμένα στον Κ.Α.Ε. 2339. 

6. Στην περίπτωση που ο ενδιαφερόμενος ζητήσει ταχυ¬ 
δρομική αποστολή των πιστοποιητικών ή των αντιγράφων, 
η αίτηση επιβαρύνεται με το κόστος των ταχυδρομικών 
τελών όπως ορίζεται ανωτέρω στις παρ. 1 και 2 του άρ¬ 
θρου 10 της παρούσας. Τα σχετικά ποσά αποδίδονται 
στην κατά περίπτωση αρμόδια Υπηρεσία Γ.Ε.ΜΗ. 

7. Τα τέλη των προηγουμένων παραγράφων δεν καταβάλ¬ 
λονται όταν το αίτημα υποβάλλεται από δημόσια υπηρεσία 
ή δικαστική αρχή στο πλαίσιο διερεύνησης για πιθανή τέ¬ 
λεση αδικημάτων σύμφωνα με τις κείμενες διατάξεις. Στην 
περίπτωση αυτή το αιτηθέν αντίγραφο ή πιστοποιητικό 
αποστέλλεται είτε με ψηφιακή υπογραφή σε ηλεκτρονική 
διεύθυνση της απούσας Υπηρεσίας που θα υποδείξει η ίδια 
είτε με τηλεομοιοτυπία, όχι όμως ταχυδρομικά. 

8. Στην περίπτωση που για οποιονδήποτε λόγο τεχνι¬ 
κής φύσεως η αίτηση του ενδιαφερομένου για χορήγη¬ 
ση πιστοποιητικών ή αντιγράφων δεν ολοκληρωθεί και 
ο ενδιαφερόμενος δεν επαναλάβει το αίτημα βάσει των 
οριζομένων στην παρ. 2 του άρθρου 8 της παρούσας, 
τα ως άνω τέλη επιστρέφονται. Η επιστροφή των τελών 
που έχουν καταβληθεί μέσω ηλεκτρονικού παράβολου 
όπως προβλέπεται στην ΠΟΑ 1163/2013 (ΦΕΚ 1675 Β') 
γίνεται με τις διαδικασίες του ειδικού πληροφοριακού 
συστήματος. 

Αρθρο 11 

Τελικές και μεταβατικές διατάξεις 

Οι διατάξεις των παρ. 7, 8 και 10 του άρθρου 14 της 
Κοινής Υπουργικής απόφασης Κ1-802/2011 (ΦΕΚ 470 Β') 
καταργούνται. 

Η ισχύς της παρούσας υπουργικής απόφασης αρχίζει 
δύο μήνες από τη δημοσίευσή της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 2014 

οι ΥΦΥΠΟΥΡΓΟΙ 

ΑΝΑΠΤΥΞΗΣ ΚΑΙ 

ΟΙΚΟΝΟΜΙΚΩΝ ΑΝΤΑΓΩΝΙΣΤΙΚΟΤΗΤΑΣ 

ΓΕΩΡΓΙΟΣ ΜΑΥΡΑΓΑΝΗΣ ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 167609/Δ4 (3) 

Λειτουργία Παραρτήματος Νηπιαγωγείου Δερβενιού 

Κορινθίας στον Πύργο Κορινθίας. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 3, παρ. 6 του Ν. 1566/1985 
(ΦΕΚ 167/τ. Α730-09-1985) «Δομή και Λειτουργία της 
πρωτοβάθμιας και δευτεροβάθμιας εκπαίδευσης και 
άλλες διατάξεις», όπως τροποποιήθηκε με το άρθρο 73, 
παρ. 1 περ. β του Ν. 3518/2006 (ΦΕΚ 272/τ. Α721-12-2006) 
«Αναδιάρθρωση των κλάδων του ταμείου συντάξεων μη¬ 
χανικών και εργοληπτών δημοσίων έργων (ΤΣΜΕΔΕ) και 
ρύθμιση άλλων θεμάτων αρμοδιότητας του Υπουργείου 
Απασχόλησης και Κοινωνικής Προστασίας». 

2. Την αριθμ. 94654/ΣΤ5/19-06-2014 (ΦΕΚ 1618/τ. Β7 
19-06-2014) κοινή απόφαση του Πρωθυπουργού και του 
Υπουργού Παιδείας και Θρησκευμάτων με θέμα «Κα¬ 
θορισμός αρμοδιοτήτων στους Υφυπουργούς Παιδείας 
και Θρησκευμάτων, Αλέξανδρο Δερμεντζόπουλο και 
Κωνσταντίνο Κουκοδήμο». 

3. Το αριθμ. 7307/08-09-2014 έγγραφο της Περιφερει¬ 
ακής Διεύθυνσης Πρωτοβάθμιας και Δευτεροβάθμιας 
Εκπαίδευσης Πελοποννήσου. 

4. Το αριθμ. Φ.6.1/6528/09-09-2014 έγγραφο της Δι¬ 
εύθυνσης Πρωτοβάθμιας Εκπαίδευσης Κορινθίας και 
την αριθμ. 26/08-09-2014 Πράξη του ΠΥΣΠΕ Κορινθίας. 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνεται από το σχολικό έτος 2014-2015 η λειτουρ¬ 
γία παραρτήματος του Νηπιαγωγείου Δερβενιού Κοριν¬ 
θίας του Δήμου Ξυλοκάστρου-Ευρωστίνης στον Πύργο 
Κορινθίας του Δήμου Ξυλοκάστρου-Ευρωστίνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 16 Οκτωβρίου 2014 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΔΕΡΜΕΝΤΖΟΠΟΥΛΟΣ 


Αριθμ. Υ4α/96726/13 (4) 

Ανακατανομή θέσης ειδικευμένου γιατρού ΕΣΥ. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις της παρ. 11 του άρθρου 28 του 
Ν. 2646/1998 «Ανάπτυξη του Εθνικού Συστήματος Κοινω¬ 
νικής Φροντίδας και άλλες διατάξεις» (ΦΕΚ 236/Α/1998). 

2. Τις διατάξεις του άρθρου 18 του Ν. 4213/2013 «Προ¬ 
σαρμογή της εθνικής νομοθεσίας στις διατάξεις της 
Οδηγίας 2011/24/ΕΕ του Ευρωπαϊκού Κοινοβουλίου και 
του Συμβουλίου της 9ης Μαρτίου 2011 περί εφαρμογής 
των δικαιωμάτων των ασθενών στο πλαίσιο της δια¬ 
συνοριακής υγειονομικής περίθαλψης (1/88/45/4.4.2011) 
και άλλες διατάξεις» (ΦΕΚ 261/Α/2013), όπως έχει τρο¬ 
ποποιηθεί και ισχύει. 

3. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του Π.Δ/τος 63/2005 (ΦΕΚ 98/Α/2005). 

4. Το γεγονός ότι από την εφαρμογή των διατάξεων 
της απόφασης αυτής δεν προκαλείται δαπάνη σε βάρος 
του κρατικού προϋπολογισμού. 

5. Τις διατάξεις του άρθρο μόνο (παρ. 1η, περ. η) του 
Π. Δ/τος 103/2004 (ΦΕΚ 70/Α/3-3-2004) «Περιορισμός 
της συναρμοδιότητας του Υπουργού Εσωτερικών, Δη¬ 
μόσιας Διοίκησης και Αποκέντρωσης, κατά την έκδοση 
διοικητικών πράξεων». 

6. Την αριθ. 8 της 245ης Θλομ./15-04-2014 απόφαση 
του ΚΕΣΥ. 

7. Την αριθ. 24879/16-10-2013 εισήγηση της 1ης ΥΠΕ 
Αττικής. 

8. Το υπ’ αριθ. 15/18-07-2013 Πρακτικό Συνεδρίασης 
του Γ.Ν.Π.Α. «Π. & Α. ΚΥΡΙΑΚΟΥ». 

9. Τα υπ’ αριθ. 39η και 40ης/16-06-2014 πρακτικά συ¬ 
νεδρίασης του ΚΕΣΥΠΕ. 

10. Την από με ημερομηνία 24-04-2013 αίτηση της 
ιατρού, αποφασίζουμε: 

1. Η μία (1) θέση ειδικευμένου γιατρού ΕΣΥ, ειδικότητας 
Παιδιατρικής, του Γενικού Νοσοκομείου Παίδων Αθηνών 
«Π. & Α. ΚΥΡΙΑΚΟΥ» όπως αυτή προβλέπεται στην υπ’ 
αριθ. Υ4α/οικ. 38880 Κ.Υ.Α. (ΦΕΚ 1147/Β/2012), μεταφέ- 
ρεται με την παρούσα στο Γ ενικό Νοσοκομείο Παίδων 
Αθηνών Η ΑΓΙΑ ΣΟΦΙΑ και προστίθεται στις θέσεις της 
ιατρικής υπηρεσίας, όπως αυτές ισχύουν με την αριθ. 
Υ4α/οικ. 123764 Κ.Υ.Α. (ΦΕΚ 3485/Β/2012) και όπως αυτή 
έχει τροποποιηθεί και ισχύει (με ταυτόχρονη μεταφορά 
της ιατρού που την κατέχει). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 2014 

Ο ΥΠΟΥΡΓΟΣ 

ΜΑΥΡΟΥΔΗΣ ΒΟΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίριί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-ιπαϊΙ: ννοόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02029193010140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































